CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ DE LA UNIVERSITAT D'ALACANT. PROCEDIMENT DE LLIURE DESIGNACIÓ: VICEGERENT, DIRECTOR/A DE SERVEI I CAP DE DIVISIÓ. REFERÈNCIA LD-02/21.
- Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/19104)
  + [Valencià](/va/acuerdo/19706)






Selector de idioma

Leer

* [Español](/es/acuerdo/19015)
* [Valencià](/va/acuerdo/19629)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ DE LA UNIVERSITAT D'ALACANT. PROCEDIMENT DE LLIURE DESIGNACIÓ: VICEGERENT, DIRECTOR/A DE SERVEI I CAP DE DIVISIÓ. REFERÈNCIA LD-02/21.
[Butlletí Oficial Universitat d'Alacant](/ca/Publicacion)
=========================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ DE LA UNIVERSITAT D'ALACANT. PROCEDIMENT DE LLIURE DESIGNACIÓ: VICEGERENT, DIRECTOR/A DE SERVEI I CAP DE DIVISIÓ. REFERÈNCIA LD-02/21.

Data d'aprovació
:   09/12/2021

Data de publicació
:   10/12/2021

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/19945)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/19411)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/19269)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ DE LA UNIVERSITAT D'ALACANT. PROCEDIMENT DE LLIURE DESIGNACIÓ: VICEGERENT, DIRECTOR/A DE SERVEI I CAP DE DIVISIÓ. REFERÈNCIA LD-02/21.

    &url=https://www.boua.ua.es/va/acuerdo/19468)

**Títol:** CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ DE LA UNIVERSITAT D'ALACANT. PROCEDIMENT DE LLIURE DESIGNACIÓ: VICEGERENT, DIRECTOR/A DE SERVEI I CAP DE DIVISIÓ. REFERÈNCIA LD-02/21.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 9 de desembre de 2021

CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ DE LA UNIVERSITAT D'ALACANT

PROCEDIMENT DE LLIURE DESIGNACIÓ

LD-02/21

Vicegerent, Director/a de servei i Cap de divisió

Aquesta Universitat, fent ús de les atribucions que té conferides per la Llei orgànica 6/2001, d'Universitats, pel decret 25/2012, de 3 de febrer, del Consell, pel qual s'aprova l'Estatut de la Universitat d'Alacant i altres disposicions legals vigents, i de conformitat amb la Llei 4/2021, de la Generalitat, de la funció pública valenciana i amb la Normativa de provisió de llocs de treball del personal d'administració i serveis de la Universitat d'Alacant, aprovat per Consell de Govern de 28 de juny de 2018 (BOUA de 29 de juny), convoca, a l'efecte de proveir pel procediment de lliure designació, els llocs de treball que apareixen en l'[annex I](/Acuerdos/DescargarAnexoxId?idanexo=242768&idacuerdo=19995&idioma=es), inclosos en la relació de llocs de treball del personal d'administració i serveis de la Universitat.

De conformitat amb el que preveu l'acord de Consell de Govern de la Universitat d'Alacant de 17 de desembre de 2013, pel qual s'aprova el II Pla d'igualtat d'oportunitats entre dones i homes de la Universitat d'Alacant, es fa constar que existeix infrarepresentació de dones en els llocs convocats.

BASES

1. REQUISITS

1.1 Per a participar en aquesta convocatòria s'hauran de complir els requisits següents:

1.1.1 Ser personal funcionari de carrera, qualsevol que siga la situació administrativa, excepte el personal suspès en ferm mentre dure la suspensió i el personal que es trobe en qualsevol altra situació administrativa en la qual hi haja un termini legal obligatori de permanència en aquesta situació, mentre dure aquest termini.

1.1.2 Pertànyer a un cos o escala corresponent als llocs que s'ofereixen segons el que s'estableix en la RPT i que s'arreplega en l'[annex I](/Acuerdos/DescargarAnexoxId?idanexo=242768&idacuerdo=19377&idioma=es).

1.1.3 Ser o haver sigut titular o estar adscrit provisionalment, com a personal funcionari de carrera, en un lloc de la Universitat d'Alacant.

1.1.4 Complir, si escau, els requisits específics per a l'acompliment del lloc al qual s'opta establits en la RPT.

1.2 Tots els requisits hauran de complir-se en el dia de finalització del termini de presentació de sol·licituds i mantenir-los fins al moment de la presa de possessió de la plaça.

2. SOL·LICITUDS

2.1 Les persones interessades hauran d'indicar en la sol·licitud, per ordre de preferència, els llocs als quals opten.

2.2 La sol·licitud, que es realitzarà en el termini de 10 dies hàbils comptadors des de l'endemà de la publicació d'aquesta convocatòria en el Butlletí Oficial de la Universitat d'Alacant (BOUA), es formalitzarà a través de la seu electrònica: <https://seuelectronica.ua.es/> o en aquesta adreça: <https://cvnet.cpd.ua.es/eadmua/Tramites/index?>, i seleccionar el tràmit establit: Sol·licitud de provisió de llocs PAS, i hi incorporarà els informes relatius al seu expedient administratiu i al seu expedient de formació. Per a l'elaboració haurà de tenir en compte que:

2.2.1 Si tinguera algun mèrit no recollit en l'informe de l'expedient administratiu que vulga fer constar, ho haurà de reflectir en l'apartat corresponent de la sol·licitud i acreditar-ho documentalment mitjançant còpia simple, sempre que no es trobe en poder de la Universitat d'Alacant, i en aquest cas s'haurà d'indicar en quin moment i davant quin òrgan administratiu va presentar l'esmentada documentació. Per a aquells serveis prestats fora de la Universitat d'Alacant, aquesta documentació haurà d'estar expedida per l'òrgan competent, responsable de la gestió de personal de l'organisme corresponent.

2.2.2 Si tinguera algun mèrit no recollit en l'informe de l'expedient de formació que vulga fer constar, ho haurà de reflectir en l'apartat corresponent de la sol·licitud i acreditar-ho documentalment mitjançant còpia simple sempre que no es trobe en poder de la Universitat d'Alacant, i en aquest cas s'haurà d'indicar en quin moment i davant quin òrgan administratiu va presentar l'esmentada documentació i arreplegar les dades relatives als mateixos camps de l'informe de formació.

2.2.3 En l'apartat Altres mèrits específics es podrà fer constar qualsevol altre mèrit que s'estime oportú posar de manifest.

2.2.4 Les còpies acreditatives dels mèrits no recollits en l'expedient administratiu o de formació de la sol·licitud hauran de ser aportats dins el termini de presentació de sol·licituds per a ser tingudes en compte.

2.3 Les sol·licituds seran úniques, per la qual cosa qualsevol canvi que es vulga fer constar sobre la sol·licitud inicial, incloent-hi les modificacions quant a l'elecció, canvi en l'ordre de prioritat o renúncia d'algun lloc sol·licitat s'haurà de realitzar mitjançant una nova sol·licitud que substituirà l'anterior i sempre dins el termini de presentació de sol·licituds. Fora d'aquest termini no es tindrà en compte cap canvi.

2.4. En cas de voler renunciar a continuar participant en aquesta convocatòria, s'haurà de presentar aquesta renúncia mitjançant el tràmit d'Instància genèrica disponible en seu electrònica, i sempre dins del termini de presentació de sol·licituds.

2.5 Es podrà desistir de la participació en el procés quan transcórreguen més de nou mesos entre la convocatòria i la resolució.

2.6 No s'admetrà la presentació de nous mèrits ni l'acreditació dels ja al·legats en la sol·licitud una vegada haja transcorregut el termini de presentació de sol·licituds.

2.7 Una vegada acabat el termini de presentació de sol·licituds, la rectora dictarà resolució en la qual, a més d'aprovar la llista provisional d'aspirants admesos/es en els llocs sol·licitats per l'ordre de prioritat establit per ells/es, es relacionaran també les persones excloses amb indicació de la causa d'exclusió, i se'ls concedirà un termini de 5 dies hàbils a partir del següent a la publicació perquè esmenen el defecte que haja motivat l'exclusió o al·leguen allò que consideren convenient per a corregir qualsevol error que s'haja pogut produir en l'elecció o l'ordre de prioritat dels llocs sol·licitats.

2.8 Una vegada transcorregut aquest termini, es dictarà resolució que elevarà a definitives les llistes d'admesos/es i exclosos/es.

3. ADJUDICACIÓ

3.1 Aquesta convocatòria es resoldrà d'acord amb el que disposa l'article 115 de la Llei 4/2021, de la Generalitat, de la funció pública valenciana i l'article 19 de la Normativa de provisió de llocs de treball del personal d'administració i serveis de la Universitat d'Alacant.

3.2 Només podran ser considerats aquells mèrits obtinguts o computats fins al dia que finalitze el termini de presentació de sol·licituds i sempre que s'hagen aportat dins d'aquest termini.

3.3 La rectora remetrà les llistes definitives d'admesos/es i exclosos/es, com també les sol·licituds i els mèrits presentats pel personal aspirant, a les persones responsables de les unitats en què radiquen els llocs convocats, les quals, a la vista de la documentació rebuda, proposaran l'adjudicació o la no provisió en cas que consideren que cap persona candidata resulta idònia per a l'acompliment.

La rectora, a la vista de les propostes, dictarà resolució per la qual s'adjudicaran els llocs convocats o la no provisió.

3.4 En la resolució d'adjudicació del procés s'indicarà la data en què tindrà lloc el cessament en els llocs de treball que estigueren exercint les funcionàries o els funcionaris als quals se'ls adjudica un lloc, com també la data de presa de possessió de les destinacions adjudicades, excepte casos de força major degudament justificats.

3.5 Quant a la incorporació al lloc obtingut, cal atenir-se a allò que disposa l'article 8 de la Normativa de provisió de llocs de treball de la Universitat d'Alacant.

4. NOTIFICACIONS AL PERSONAL ASPIRANT

4.1 D'acord amb el que preveu l'article 45.1 b de la Llei 39/2015, d'1 d'octubre, les publicacions detallades en aquestes bases, com també la informació d'altres actes que deriven d'aquesta convocatòria i que requerisquen publicació, incloent-hi els recursos en via administrativa, es realitzaran en la direcció de la pàgina web del Servei de Selecció i Formació següent <http://ssyf.ua.es/es/seleccionpas/concursos/actual/concursos.html>, que substitueix la notificació a les persones interessades i té els mateixos efectes. En aquesta mateixa direcció es troba la resta d'informació general referida a la convocatòria i l'accés a tota la normativa i legislació esmentada.

4.2 Així mateix, quan haja de fer-se una notificació individual, caldrà atenir-se a allò que disposa el Reglament de notificació electrònica de la Universitat d'Alacant, aprovat per Consell de Govern de 26 d'octubre de 2016 (BOUA de 28/10/2016).

5. RECURSOS

5.1. Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria, davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

5.2 No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 9 de desembre de 2021

La rectora,

PD El gerent (Resolució de 15 de gener de 2021)

Francesc Vañó Beneyto

Documents annexos:
------------------

* [Descargar 19402\_20.- Anexo I vacantes LD02\_21.pdf](/Acuerdos/DescargarAnexoxId?idanexo=242768&idacuerdo=19673)





[Carretera Sant Vicent del Raspeig s/n  
03180 Sant Vicent del Raspeig - Alacant  
 Tel. 19 276 3830 - Fax 88 504 0743](https://www.google.es/maps/@89.406562,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12523&trk=tyah&trkInfo=tarId%7L1777381341689%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)